Seyí̵né bikɨrainí̵ warɨgí̵áwa yarɨgí̵ápɨ nánɨ re mɨyaiwipa reŋoɨ , “ ‘ Mɨraxwí̵ o nɨmenɨ nánɨ oyá xɨnáíní̵nɨŋí̵ nimónɨrɨ omɨŋí̵ owiimɨnɨ . ’ nɨyaiwirɨ e nimónɨrí̵náyí̵ , o pí pí urí̵í̵pimɨ arí̵á wiaxí̵dɨní̵a nánɨ xegí̵ xɨnáínɨŋí̵ imónɨŋorɨnɨ . ” mɨyaiwipa reŋoɨ ? Bikɨrainí̵ warɨgí̵áwa yarɨgí̵ápa seyí̵né enɨ axí̵pɨ imónɨŋoɨ . “ Í̵wí̵ nánɨ í̵eapá neainarɨŋí̵pɨ yanɨ nánɨ rimónɨŋwɨnɨ ? ” nɨyaiwiro apɨnɨ í̵á nɨxɨrɨrónáyí̵ , xɨnáíwayí̵nénɨŋí̵ nimónɨro apɨ néra núí̵asáná aní̵nɨpí̵rí̵árɨnɨ . E mepa nero “ Gorɨxo wimónarɨŋí̵pɨ yanɨ nánɨ rimónɨŋwɨnɨ ? ” nɨyaiwiro í̵á nɨxɨrɨrónáyí̵ , xɨnáíwayí̵nénɨŋí̵ nimónɨro xɨxenɨ arí̵á yí̵mɨgí̵ néra núí̵asáná wé rónɨŋí̵ imónɨpí̵rí̵árɨnɨ .
